Munyoro izita remhuri rinowanikwa muZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaShambala vanoti mnyolo pakuwanda (n. chain) kureva cheni. VaKikuyu vanoti munyoro (waistband) kureva bhande rechiuno? VaNyoro vanoti munyoro (a great chief, baron; nobleman) vachireva ishe mukuru kana shangwiti. VaTonga vanoti lunyolo (n. razor) kureva rheza. Barotse vanoti bunolo (n. meekness; softness; lightness; easy) kureva hunyoro.